**Eiropas Savienības kohēzijas politikas programmas 2021.–2027.gadam 1.2.1. specifiskā atbalsta mērķa “Pētniecības un inovāciju kapacitātes stiprināšana un progresīvu tehnoloģiju ieviešana uzņēmumiem” 1.2.1.3. pasākuma “Uzņēmuma atbalsts dalībai kapitāla tirgos”** **projektu iesniegumu atlases nolikums (turpmāk – nolikums)**

|  |  |
| --- | --- |
| Specifiskā atbalsta mērķa vai pasākuma īstenošanu reglamentējošie Ministru kabineta noteikumi | [Ministru kabineta 2023.gada 17.oktobra noteikumi Nr.597 “Eiropas Savienības kohēzijas politikas programmas 2021.–2027.gadam 1.2.1. specifiskā atbalsta mērķa “Pētniecības un inovāciju kapacitātes stiprināšana un progresīvu tehnoloģiju ieviešana uzņēmumiem” 1.2.1.3. pasākuma “Uzņēmuma atbalsts dalībai kapitāla tirgos” (turpmāk – SAM pasākums) īstenošanas noteikumi”](https://likumi.lv/ta/id/346660-eiropas-savienibas-kohezijas-politikas-programmas-2021-2027-gadam-1-2-1-specifiska-atbalsta-merka-petniecibas-un-inovaciju) (turpmāk – SAM MK noteikumi) |
| Finanšu nosacījumi | Pasākuma ietvaros plānotais kopējais attiecināmais finansējums ir 1 973 896 *euro* (tostarp elastības finansējums 311 334 *euro*), tai skaitā Eiropas Reģionālās attīstības fonda (turpmāk – ERAF) finansējums 1 677 811 *euro* (tostarp elastības finansējums 264 634 *euro*) un valsts budžeta finansējums 296 085 *euro* (tostarp elastības finansējums 46 700 *euro*).Projektu iesniegumos pasākuma īstenošanai pieejamo kopējo attiecināmo finansējumu plāno ne vairāk kā 1 662 562 *euro*apmērā, tai skaitā ERAF finansējumu – 1 413 177 *euro* apmērā un valsts budžeta finansējumu – 249 385 *euro*apmērāMaksimāli pieļaujamā publiskā finansējuma atbalsta intensitāte nepārsniedz 50 % no projekta kopējām attiecināmajām izmaksām, bet:* akciju emisijas gadījumā ne vairāk kā 200 000 *euro*;
* parāda vērtspapīru emisijas gadījumā ne vairāk kā 120 000 *euro*.

Atbalsts pasākuma ietvaros tiek sniegts granta veidā saskaņā ar Eiropas Komisijas 2023.gada 13.decembra Regulu Nr.[2023/2831](https://eur-lex.europa.eu/eli/reg/2023/2831/oj/?locale=LV) par Līguma par Eiropas Savienības darbību 107. un 108.panta piemērošanu *de minimis* atbalstam (turpmāk – Komisijas regula Nr.2023/2831), un saskaņā ar SAM MK noteikumu 24.punktu izmaksas ir attiecināmas no brīža, kad projekta iesniegums iesniegts Centrālajā finanšu un līgumu aģentūrā (turpmāk – sadarbības iestāde).Vienam *de minimis* atbalsta saņēmējam viena vienota uzņēmuma līmenī *de minimis* atbalsta apmērs pēdējos trīs gados nepārsniedz Komisijas regulas Nr.2023/2831 3.panta 2.punktā noteikto maksimālo *de minimis* atbalsta apmēru, t.i. 300 000,00 *euro.* Viens vienots uzņēmums atbilst Komisijas regulas Nr.2023/2831 2.panta 2.punkta nosacījumiem.Atbalstu, kas sniegts pasākuma ietvaros, nevar apvienot ar atbalstu par vienām un tām pašām attiecināmajām izmaksām, kas sniegts citā valsts atbalsta programmā vai individuālajā projektā. Saskaņā ar SAM MK noteikumu 37.punktu, ja tiek pārkāpti SAM MK noteikumos noteiktās komercdarbības atbalsta kontroles normas, tostarp nosacījumi, kas izriet no Komisijas regulas Nr.2023/2831, finansējuma saņēmējam ir pienākums atmaksāt projekta ietvaros saņemto nelikumīgo *de minimis* atbalstu kopā ar procentiem no līdzekļiem, kas ir brīvi no komercdarbības atbalsta, atbilstoši [Komercdarbības atbalsta kontroles likuma](https://likumi.lv/ta/id/267199-komercdarbibas-atbalsta-kontroles-likums) IV vai V nodaļas nosacījumiem. |
| Komercdarbības atbalsta veidi | Atbalsts pasākuma ietvaros tiek sniegts granta veidā saskaņā ar Komisijas regulu Nr.[2023/2831](https://eur-lex.europa.eu/eli/reg/2023/2831/oj/?locale=LV). |
| Projektu iesniegumu atlases īstenošanas veids | Atklāta projektu iesniegumu atlase. |
| Projekta iesnieguma iesniegšanas termiņš | No 2024.gada 3.oktobra | līdz 2026.gada 31.decembrim. |

1. Prasības projekta iesniedzējam
2. Projekta iesniedzējs ir Latvijas Republikas komercreģistrā reģistrēta maza vai vidēja kapitālsabiedrība, kas atbilst Eiropas Komisijas 2014.gada 17.jūnija Regulas (ES) Nr.[651/2014](https://eur-lex.europa.eu/eli/reg/2014/651/oj/?locale=LV) I pielikuma 2.pantā noteiktajiem kritērijiem vai maza vidējas kapitalizācijas sabiedrība, kas atbilst Eiropas Parlamenta un Padomes 2015.gada 25.jūnija Regulas Nr.[2015/1017](https://eur-lex.europa.eu/legal-content/LV/TXT/?uri=CELEX%3A32015R1017) par Eiropas Stratēģisko investīciju fondu, Eiropas Investīciju konsultāciju centru un Eiropas Investīciju projektu portālu, ar ko groza Regulas Nr.1291/2013 un Nr.1316/2013 – Eiropas Stratēģisko investīciju fonds, 2. panta 6. punktā noteiktajai definīcijai un kuras darbība ir vērsta uz tehnoloģisko attīstību un izaugsmi, kā arī uz investīciju veikšanu pētniecībā, attīstībā un inovācijās.
3. Projekta iesniedzējs nevar pretendēt uz finansējumu, ja tas:
	1. atbilst Eiropas Savienības fondu 2021.–2027. gada plānošanas perioda vadības likuma 22. pantā minētajiem projekta iesniedzēju izslēgšanas noteikumiem;
	2. atbilst nozarēm vai darbībām, kas noteiktas Komisijas regulas Nr.2023/2831 1. panta 1. punktā;
	3. atbilst darbībām, kas noteiktas Eiropas Parlamenta un Padomes 2021. gada 24. jūnija Regulas Nr.[2021/1058](https://eur-lex.europa.eu/eli/reg/2021/1058/oj/?locale=LV) par Eiropas Reģionālās attīstības fondu un Kohēzijas fondu 7. panta 1. punktā;
	4. nodarbojas primārajā lauksaimniecības nozarē;
	5. pēdējo 24 mēnešu laikā ir veicis kapitāla piesaisti, emitējot parāda vērtspapīrus par kopējo summu, kas pārsniedz 1 000 000 *euro*;
	6. brīdī, kad projekta iesniegums iesniegts sadarbības iestādē, tirdzniecības vietā1 nav emitējis visas spēkā esošās emisijas prospektā norādītās akcijas vai obligācijas;
	7. saskaņā ar Valsts ieņēmumu dienesta administrēto nodokļu (nodevu) parādnieku datubāzē pieejamo informāciju ir nodokļu vai nodevu parādnieks, tai skaitā ja tam ir valsts sociālās apdrošināšanas obligāto iemaksu parādi, kas kopsummā pārsniedz 150 *euro*, izņemot nodokļu maksājumus, kuru maksāšanas termiņš saskaņā ar [likuma "Par nodokļiem un nodevām" 24. panta](https://likumi.lv/ta/id/33946#p24) pirmo, 1.3 un 1.7 daļu ir pagarināts, sadalīts termiņos, atlikts vai atkārtoti sadalīts termiņos.
4. Atbalstāmās darbības un izmaksas
5. SAM pasākuma ietvaros ir atbalstāmas darbības, kas noteiktas SAM MK noteikumu 19.punktā. Vienā projekta iesniegumā var paredzēt tikai vienu SAM MK noteikumu 19. punkta apakšpunktos noteikto atbalstāmo darbību.
6. Projekta iesniedzējs var iesniegt divus projekta iesniegumus uz abām atbalstāmajām darbībām atbilstoši SAM MK noteikumu 19.1. un 19.2. apakšpunktos noteiktajam, ja vienlaicīgi izpildās šādi nosacījumi:

4.1.projekta iesniedzējs ir sekmīgi iekļāvis parāda vērtspapīrus tirdzniecības vietā un vēlas pieteikties uz atbalstu arī akciju iekļaušanai tirdzniecības vietā;

4.2.netiek pārsniegts Komisijas regulas Nr.2023/2831 3.panta 2.punktā noteiktais maksimālais apmērs.

1. Savukārt ir atbalstāms projekta iesniegums, kura iesniedzējs iepriekš ir saņēmis atbalstu akciju iekļaušanai tirdzniecības vietā (piemēram, 2014.-2020.gada plānošanas periodā vai šajā SAM pasākumā), bet līdz projekta iesnieguma iesniegšanas brīdim projekts ir pilnībā pabeigts. Tas attiecas gan uz gadījumiem, kad projekta iesniedzējs pretendē uz atbalstu akciju iekļaušanai tirdzniecības vietā, gan uz gadījumiem, kad projekta iesniedzējs pretendē uz atbalstu parāda vērtspapīru iekļaušanu tirdzniecības vietā.
2. Projekta iesniegumā plāno izmaksas atbilstoši SAM MK noteikumu 20., 21., 22., 23., 24., 24.1 punktiem.
3. Projektu īsteno ne ilgāk kā līdz 2029.gada 31.decembrim.
4. Izmaksu plānošanā jāņem vērā “[Vadlīnijas attiecināmo izmaksu noteikšanai Eiropas Savienības kohēzijas politikas programmas 2021.-2027.gada plānošanas periodā”.](https://www.esfondi.lv/normativie-akti-un-dokumenti/2021-2027-planosanas-periods/vadlinijas-attiecinamo-izmaksu-noteiksanai-eiropas-savienibas-kohezijas-politikas-programmas-2021-2027-gada-planosanas-perioda)
5. Projektu iesniegumu noformēšanas un iesniegšanas kārtība
6. Projekta iesniegumu iesniedz Kohēzijas politikas fondu vadības informācijas sistēmā (turpmāk – Projektu portāls) <https://projekti.cfla.gov.lv/>:
	1. juridiska persona, kura nav Projektu portāla e-vides lietotāja, iesniedz līguma un lietotāju tiesību veidlapas atbilstoši tīmekļvietnē <https://www.cfla.gov.lv/lv/par-e-vidi> norādītajam;
	2. ja juridiskai personai, kura ir Projektu portāla e-vides lietotāja, nepieciešams labot, anulēt vai piešķirt lietotāju tiesības, tā iesniedz lietotāju tiesību veidlapu atbilstoši tīmekļvietnē <https://www.cfla.gov.lv/lv/par-e-vidi> norādītajam.
7. Projektu portālā aizpilda projekta iesnieguma datu laukus un pievieno šādus dokumentus:
	1. tirdzniecības vietas apliecinājumu par notikušu konsultāciju ar tirdzniecības vietu, kurā apspriesta projekta iesniedzēja atbilstība tirdzniecības vietas prasībām (atbilstoši nolikuma 3.pielikuma veidlapai);
	2. projekta iesniedzēja un tā mātes uzņēmuma apliecinājumu par peļņas vai tās daļas nenodošanu (atbilstoši nolikuma 4.pielikuma veidlapai);
	3. projekta gatavību apliecinošus dokumentus, t.sk. projekta iesnieguma sadaļā “Projekta budžeta kopsavilkums” norādīto izmaksu apmēru pamatojošos dokumentus:
		1. dokumentāciju, kas apliecina veikto(-s) iepirkumu(-s) par pakalpojumiem attiecībā uz visām projektā paredzētajām izmaksām, (attiecināms, ja piegādātājs, kam piešķiramas līguma slēgšanas tiesības, noskaidrots līdz projekta iesnieguma iesniegšanas dienai sadarbības iestādē), tai skaitā:
			1. pārskatu, kas atspoguļo iepirkuma procesu norisi un ietver šādu informāciju:
* iepirkuma priekšmeta nosaukums, apjoms, izpildes termiņš;
* izmantotā iepirkuma metode/procedūra[[1]](#footnote-2);
* piedāvājumu iesniedzēju nosaukumi un reģistrācijas numuri;
* piedāvātās līgumcenas;
* piedāvājuma iegūšanas metode;
* sarunu dalībnieki (ja attiecināms);
* piegādātājs, kam piešķiramas līguma slēgšanas tiesības (izraudzītā piedāvājuma iesniedzējs);
* piedāvājumu salīdzinājums, kurā norāda izraudzītā piedāvājuma priekšrocības attiecībā pret katru iesniegto piedāvājumu, paskaidrojot izvēles kritērijus;
* saņemto piedāvājumu kopijas;
* apliecinājums(-i) par interešu konflikta neesību.

Ja dokumenti ir pieejami publiski, piemēram, Iepirkumu uzraudzības biroja mājaslapā, projekta iesniegumā norāda saiti uz tiem.

* + - 1. noslēgtu līgumu ar emisijas organizētāju par SAM MK noteikumu 20.1.1. apakšpunktā minēto darbību īstenošanu. Lai sadarbības iestāde gūtu pārliecību par projekta iesniegumā paredzēto darbību atbilstību SAM MK noteikumu 24.punktā noteiktajam, sadarbības līgumā ar emisijas organizētāju un citiem piegādātājiem, ja līgumi jau noslēgti, ietverams nosacījums, ka atbalstāmās darbības var uzsākt un izmaksas ir attiecināmas ne ātrāk kā dienā, kad sadarbības iestādē ir iesniegts projekta iesniegums;
		1. dokumentāciju, kas apliecina potenciālo pakalpojumu sniedzēju apzināšanu (tirgus izpētes veikšanu) attiecībā uz visām projektā paredzētajām izmaksām, (attiecināms, ja piegādātājs, kam piešķiramas līguma slēgšanas tiesības, nav noskaidrots līdz projekta iesnieguma iesniegšanas dienai sadarbības iestādē), tai skaitā:
			1. tirgus izpētes ziņojumu, kas ietver šādu informāciju:
* iepirkuma priekšmeta nosaukums, apjoms, izpildes termiņš;
* apzināto piegādātāju nosaukumi un reģistrācijas numuri;
* piedāvātās līgumcenas;
* tirgus izpētes metodes;
* kā noteiktas projektā plānotās izmaksas;
* potenciālā pakalpojuma sniedzēja izvēles kritēriji;
* norādīto līgumcenu pamatojoši dokumenti (sarakste, sākotnējie piedāvājumi, ekrānšāviņš no piegādātāja mājaslapas u. tml.).
	+ - 1. noslēgtu sadarbības nodoma līgumu ar emisijas organizētāju vai emisijas organizētāja apliecinājumu par gatavību uzsākt sadarbību (ja attiecināms) SAM MK noteikumu 19. punktā minēto aktivitāšu īstenošanai;
	1. finansējuma pieejamību apliecinošus dokumentus:
		1. aizdevuma līgumu ar Eiropas Savienībā vai Eiropas Ekonomiskajā zonā reģistrētu kredītiestādi par projekta īstenošanai nepieciešamā finansējuma piesaisti (ja attiecināms);
		2. Eiropas Savienībā vai Eiropas Ekonomiskajā zonā reģistrētas kredītiestādes lēmumu par aizdevuma piešķiršanu (ja attiecināms);
		3. līgumu, kas noslēgts ar saistīto personu par projekta īstenošanai nepieciešamā finansējuma nodrošināšanu, ja šīs saistītās personas pēdējā noslēgtajā gada pārskatā norādītais pašu kapitāls veido vismaz 100 % no projekta kopējām izmaksām (ja attiecināms);
		4. projekta iesniedzēja valdes lēmumu par projekta īstenošanai nepieciešamā finansējuma nodrošināšanu no pašu līdzekļiem, ja projekta iesniedzēja pēdējā noslēgtajā gada pārskatā norādītais pašu kapitāls veido vismaz 100 % no projekta kopējām izmaksām (ja attiecināms);
		5. ja finansēšanas avoti tiek kombinēti, iesniedz dokumentus par nepieciešamā finansējuma daļēju (1–99 %) nodrošināšanu, piemēram, 10.4.1.apakšpunktā norādīto dokumentu, kas apliecina projekta īstenošanai nepieciešamā finansējuma daļēju (1–99 %) nodrošināšanu, un 10.4.3.apakšpunktā norādīto dokumentu par projekta īstenošanai nepieciešamā finansējuma daļēju (1–99 %) nodrošināšanu, ja saistītās personas pēdējā noslēgtajā gada pārskatā norādītais pašu kapitāls veido vismaz attiecīgu proporcionālu daļu (1–99 %) no projekta kopējām izmaksām (pašu kapitāls nedrīkst būt mazāks par līgumā norādīto finansējuma daļu);
		6. ar potenciālo finanšu resursu avotu izpēti saistīto dokumentāciju (ja attiecināms);
	2. deklarāciju par kapitālsabiedrības atbilstību mazajai (sīkajai) vai vidējai komercsabiedrībai (Ministru kabineta 2014.gada 16.decembra noteikumi Nr.776 [“Kārtība, kādā komercsabiedrības deklarē savu atbilstību mazās (sīkās) un vidējās komercsabiedrības statusam”](https://likumi.lv/ta/id/271191-kartiba-kada-komercsabiedribas-deklare-savu-atbilstibu-mazas-sikas-un-videjas-komercsabiedribas-statusam)  1.pielikums un 2.pielikums). Deklarācija aizpildāma arī mazas vidējas kapitalizācijas sabiedrības gadījumā.
	3. zvērināta revidenta apstiprinātu operatīvo finanšu pārskatu, kas apstiprināts ne agrāk kā vienu mēnesi pirms projekta iesnieguma iesniegšanas dienas (attiecināms, ja pret pēdējo noslēgto gada pārskatu ir radušās būtiskas izmaiņas projekta iesniedzēja un tā saistīto uzņēmumu (ja attiecināms) finanšu situācijā);
	4. *De minimis* atbalsta uzskaites sistēmā sagatavotās veidlapas “Veidlapa par sniedzamo informāciju *de minimis* atbalsta uzskaitei un piešķiršanai” izdruku (*attiecināms, ja projekta iesniegumā netiek norādīts De minimis atbalsta uzskaites sistēmā sagatavotās veidlapas numurs*);
	5. dalībnieku/akcionāru līgumu vai citu dokumentu, kas apliecina dalībnieka tiesības īstenot dominējošu/noteicošu ietekmi, kas nav publiskos resursos pieejama informācija par projekta iesniedzēju un tā saimnieciskās darbības organizāciju, bet varētu būt nepieciešama viena vienota uzņēmuma statusa, mazā vai vidējā komersanta statusa un mazās vidējās kapitalizācijas sabiedrības statusa identificēšanai (ja attiecināms);
	6. projekta iesniedzēja ārpus Latvijas reģistrēto saistīto un partneruzņēmumu pēdējā noslēgtā gada pārskatus, ja tie nav publiski pieejami, piemēram, uzņēmuma mājaslapā u.c. (ja attiecināms);
	7. projekta iesniedzēja apliecinājumu par principa “nenodarīt būtisku kaitējumu” ievērošanu saskaņā ar SAM MK noteikumu 28.punktu;
	8. projekta iesniedzēja apliecinājumu, ka saņemtais atbalsts tiks vērsts uz eksporta apjoma un produktivitātes kāpināšanu saskaņā ar SAM MK noteikumu 28.1 punktu.
	9. informāciju par to, kā projekta iesniedzējs īsteno aktivitātes inovāciju jomā (ja informācija nav iekļauta projekta iesniegumā).
1. Projekta iesniegumā atsauces uz pielikumiem norāda precīzi, nodrošinot to identificējamību. Papildus minētajiem pielikumiem projekta iesniedzējs var pievienot citus dokumentus, kurus uzskata par nepieciešamiem projekta iesnieguma kvalitatīvai izvērtēšanai.
2. Lai kvalitatīvi aizpildītu projekta iesniegumu, izmanto projekta iesnieguma aizpildīšanas metodiku (nolikuma 1.pielikums)*.*
3. Projekta iesniegumu sagatavo latviešu valodā. Ja kāda no projekta iesnieguma sadaļām vai pielikumiem ir citā valodā, atbilstoši Valsts valodas likumam pievieno Ministru kabineta 2000.gada 22.augusta noteikumu Nr.291 [“Kārtība, kādā apliecināmi dokumentu tulkojumi valsts valodā”](https://likumi.lv/ta/id/10127-kartiba-kada-apliecinami-dokumentu-tulkojumi-valsts-valoda) noteiktajā kārtībā vai notariāli apliecinātu tulkojumu valsts valodā.
4. Projekta iesniegumā summas norāda *euro* ar precizitāti līdz diviem cipariem aiz komata.
5. **Projekta iesniegumu iesniedz līdz projektu iesniegumu iesniegšanas beigu datumam**.
6. Ja projekta iesniegums iesniegts pēc projektu iesniegumu iesniegšanas termiņa beigu datuma, tas netiek vērtēts. Sadarbības iestāde par to informē projekta iesniedzēju.
7. Projekta iesniedzējam pēc projekta iesnieguma iesniegšanas sadarbības iestādē, tiek nosūtīta Projektu portāla automātiski sagatavota elektroniskā pasta vēstule par projekta iesnieguma iesniegšanu.
8. Projektu iesniegumu vērtēšanas kārtība
9. Projektu iesniegumu vērtēšanai sadarbības iestāde ar rīkojumu izveido Eiropas Savienības fondu 2021.–2027.gada plānošanas perioda vadības likuma (turpmāk – Likums) 21.panta prasībām atbilstošu projektu iesniegumu vērtēšanas komisiju (turpmāk – vērtēšanas komisija), vērtēšanas komisijas sastāva izveidē ievērojot likuma “Par interešu konflikta novēršanu valsts amatpersonu darbībā” un Regulas  2024/2509[[2]](#footnote-3) 61.pantā noteikto.
10. Vērtēšanas komisijas locekļi ir atbildīgi par projektu iesniegumu savlaicīgu, objektīvu un rūpīgu izvērtēšanu atbilstoši Latvijas Republikas un Eiropas Savienības normatīvajiem aktiem, kā arī ir atbildīgi par objektivitātes un konfidencialitātes ievērošanu.
11. Vērtēšanas komisijas locekļi projekta iesnieguma vērtēšanas laikā nav tiesīgi komunicēt ar projekta iesnieguma iesniedzēju par projekta iesnieguma vērtēšanu vai ar to saistītiem jautājumiem. Projekta iesniegums pēc tā iesniegšanas līdz sadarbības iestādes lēmuma par tā apstiprināšanu, apstiprināšanu ar nosacījumu vai noraidīšanu pieņemšanai nav precizējams.
12. Vērtēšanas komisija projekta iesnieguma vērtēšanu uzsāk uzreiz pēc tā saņemšanas, projektu iesniegumus vērtējot to iesniegšanas secībā saskaņā ar projektu iesniegumu vērtēšanas kritērijiem, ievērojot projektu iesniegumu vērtēšanas kritēriju piemērošanas metodikā (nolikuma 2.pielikums) noteikto un Projektu portālā aizpildot projekta iesnieguma vērtēšanas veidlapu.
13. Pirms nolikuma 21.punktā noteiktās vērtēšanas uzsākšanas komisija pārbauda projekta iesniedzēja atbilstību Likuma 22.pantā noteiktajiem izslēgšanas noteikumiem, ievērojot MK noteikumos Nr.408[[3]](#footnote-4) noteikto kārtību, un veic projekta iesniedzēja pārbaudi atbilstoši Starptautisko un Latvijas Republikas nacionālo sankciju likuma 11.2 pantam. Ja projekta iesniedzējs atbilst kādam no minētajos normatīvajos aktos noteiktajiem nosacījumiem, lai projekta iesniedzēju izslēgtu no dalības projektu iesniegumu atlasē, projekta iesniegums uzskatāms par noraidītu.
14. Projekta iesnieguma atbilstību projektu vērtēšanas kritērijiem vērtē, vispirms izvērtējot visus neprecizējamos[[4]](#footnote-5) un pēc tam precizējamos[[5]](#footnote-6) kritērijus šī nolikuma 24.punktā noteiktajā secībā.
15. Vispirms vērtē projekta iesnieguma atbilstību izslēdzošajam kvalitātes kritērijam Nr.4.1 (neprecizējams kritērijs nolikuma 2.pielikumā). Ja projekta iesniegums nesaņem vismaz minimālo punktu skaitu kvalitātes kritērijā Nr. 4.1, tā vērtēšanu neturpina, vērtēšanas veidlapā pārējiem kritērijiem norādot “Netiek vērtēts” un papildinot ar pamatojumu;
	1. ja projekta iesniegums saņem vismaz minimālo punktu skaitu kvalitātes kritērijā Nr. 4.1, Projektu portālā pārliecinās par finansējuma pieejamību atlases ietvaros un pietiekamību šī projekta finansēšanai pilnā apmērā;
	2. ja saskaņā ar nolikuma 24.1.apakšpunktu veiktās pārbaudes rezultātā secināts, ka ir pieejams finansējums projekta īstenošanai pilnā apmērā, projekta iesnieguma vērtēšanu turpina atbilstoši pārējiem kritērijiem;
	3. ja saskaņā ar šī nolikuma 24.1.apakšpunktu veiktās pārbaudes rezultātā secināts, ka atlases ietvaros finansējums vairs nav pieejams, projekta iesnieguma vērtēšanu neturpina.
16. Ja Projektu portālā vienā laikā[[6]](#footnote-7) tiek saņemti vairāki projektu iesniegumi un tajos pieprasītais finansējums ir lielāks, nekā SAM pasākumā pieejamais finansējums, pēc projektu iesniegumu izvērtēšanas nolikuma IV sadaļā noteiktajā kārtībā vērtēšanas komisija vienlaikus saņemtos projektu iesniegumus sarindo prioritārā secībā, lai noteiktu, kuru projektu atbalstīšanai finansējums ir pietiekams. Prioritārā secība tiek veidota, ievērojot šādus nosacījumus:
	1. priekšroka tiek dota projekta iesniegumam, kurš ieguvis augstāku punktu skaitu kvalitātes kritērijā Nr.4.1;
	2. ja kvalitātes kritērijā Nr.4.1 ir iegūts vienāds punktu skaits, priekšroka tiek dota projekta iesniegumam, kurš tiks īstenots Viedās specializācijas (RIS3) jomā;
	3. ja vairāki vienlaicīgi iesniegtie projekta iesniegumi tiek īstenoti Viedās specializācijas (RIS3) jomā, tiek salīdzināts piesaistāmā privātā finansējuma apmērs, dodot priekšroku projekta iesniegumam, kurā paredzēta lielāka privātā finansējuma piesaiste;
	4. attiecībā uz projektu iesniegumiem, kuru atbalstīšanai finansējums nav pietiekams pilnā apmērā, rīkojas atbilstoši nolikuma 36.punktā noteiktajai kārtībai.

Prioritārā secība tiek veidota, ņemot vērā vienlaicīgi iesniegtos, atlases ietvaros vērtētos projektu iesniegumus.

1. Vērtēšanas komisijas lēmums tiek atspoguļots vērtēšanas komisijas atzinumā par projekta iesnieguma virzību apstiprināšanai, apstiprināšanai ar nosacījumu vai noraidīšanai.
2. Pēc precizētā projekta iesnieguma saņemšanas sadarbības iestādē komisija izvērtē precizēto projekta iesniegumu atbilstoši kritērijiem, kuru izpildei tika izvirzīti papildu nosacījumi, kā arī kritērijiem, kuru vērtējumu maina precizētajā projekta iesniegumā ietvertā informācija, un aizpilda projekta iesnieguma vērtēšanas veidlapu Projektu portālā.
3. Lēmuma pieņemšanas un paziņošanas kārtība
4. Sadarbības iestāde, pamatojoties uz vērtēšanas komisijas sniegto atzinumu, pieņem lēmumu (turpmāk – lēmums) par:
	1. projekta iesnieguma apstiprināšanu;
	2. projekta iesnieguma apstiprināšanu ar nosacījumu;
	3. projekta iesnieguma noraidīšanu.
5. Lēmumu sadarbības iestāde pieņem 3 mēnešu laikā pēc projekta iesnieguma saņemšanas.
6. Pirms nolikuma 28.1.apakšpunktā noteiktā lēmuma pieņemšanas vai 34.1.apakšpunktā noteiktā atzinuma izdošanas sadarbības iestāde atkārtoti pārbauda projekta iesniedzēja atbilstību Likuma 22. pantā noteiktajiem izslēgšanas noteikumiem, ievērojot MK noteikumos Nr.408[[7]](#footnote-8) noteikto kārtību, un veic projekta iesniedzēja pārbaudi atbilstoši Starptautisko un Latvijas Republikas nacionālo sankciju likuma 11.2 pantam. Ja pirms 34.1.apakšpunktā noteiktā atzinuma izdošanas projekta iesniedzējs atbilst kādam no minētajos normatīvajos aktos noteiktajiem nosacījumiem, lai projekta iesniedzēju izslēgtu no dalības projektu iesniegumu atlasē, projekta iesniegums uzskatāms par noraidītu neatkarīgi no nolikuma 26.punktā noteiktā vērtēšanas komisijas atzinuma.
7. Lēmumu par projekta iesnieguma apstiprināšanu sadarbības iestāde pieņem, ja tiek izpildīti visi turpmāk minētie nosacījumi:
	1. uz projekta iesniedzēju nav attiecināms neviens no Likuma 22.pantā minētajiem izslēgšanas noteikumiem;
	2. projekta iesniedzējam un ar to saistītajām, Starptautisko un Latvijas Republikas nacionālo sankciju likuma 11.2 panta pirmajā daļā minētajām fiziskajām personām nav noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas;
	3. projekta iesniegums atbilst projektu iesniegumu vērtēšanas kritērijiem;
	4. SAM projektu iesniegumu atlases ietvaros ir pieejams finansējums projekta īstenošanai.
8. Lēmumu par projekta iesnieguma apstiprināšanu ar nosacījumu pieņem, ja projekta iesniedzējam nepieciešams veikt sadarbības iestādes noteiktās darbības, lai projekta iesniegums pilnībā atbilstu projektu iesniegumu vērtēšanas kritērijiem un projektu varētu atbilstoši īstenot. Ja projekta iesniegums ir apstiprināts ar nosacījumu, projekta iesniedzējs veic tikai darbības, kuras ir noteiktas lēmumā par projekta iesnieguma apstiprināšanu ar nosacījumu, nemainot projekta iesniegumu pēc būtības.
9. Lēmumu par projekta iesnieguma noraidīšanu sadarbības iestāde pieņem, ja iestājas vismaz viens no nosacījumiem:
	1. uz projekta iesniedzēju attiecas vismaz viens no Likuma 22.pantā minētajiem izslēgšanas noteikumiem;
	2. projekta iesniegums neatbilst projektu iesniegumu vērtēšanas kritērijiem un nepilnības novēršana saskaņā ar Likuma 24.panta ceturto daļu ietekmētu projekta iesniegumu pēc būtības;
	3. SAM projektu iesniegumu atlases ietvaros nav pieejams finansējums projekta īstenošanai;
	4. projekta iesniedzējs ir radījis mākslīgus apstākļus vai sniedzis faktiskajiem apstākļiem būtiski neatbilstošu informāciju, lai gūtu priekšrocības salīdzinājumā ar citiem projektu iesniedzējiem vai lai sadarbības iestāde pieņemtu tam labvēlīgu lēmumu;
	5. attiecībā uz šo projekta iesniedzēju, tā valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt projekta iesniedzēju darbībās, kas saistītas ar filiāli, ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.
10. Ja projekta iesniegums ir apstiprināts ar nosacījumu, pēc precizētā projekta iesnieguma iesniegšanas, pamatojoties uz vērtēšanas komisijas atzinumu par nosacījumu izpildi vai neizpildi, sadarbības iestāde izdod atzinumu par:
	1. lēmumā noteikto nosacījumu izpildi, ja precizētais projekta iesniegums iesniegts lēmumā noteiktajā termiņā un ar precizējumiem projekta iesniegumā ir izpildīti visi lēmumā izvirzītie nosacījumi;
	2. lēmumā noteikto nosacījumu neizpildi, atzīstot projekta iesniegumu par noraidāmu, ja kāds no lēmumā noteiktajiem nosacījumiem netiek izpildīts vai netiek izpildīts lēmumā noteiktajā termiņā vai ja projekta iesniedzēja iesniegtās informācijas dēļ projekta iesniegums neatbilst projektu iesniegumu vērtēšanas kritērijiem.
11. Lēmumu par projekta iesnieguma apstiprināšanu, apstiprināšanu ar nosacījumu, noraidīšanu un atzinumu par nosacījumu izpildi vai neizpildi sadarbības iestāde sagatavo projektu iesniegumu iesniegšanas secībā elektroniska dokumenta formātā un projekta iesniedzējam paziņo normatīvajos aktos noteiktajā kārtībā. Lēmumā par projekta iesnieguma apstiprināšanu vai atzinumā par nosacījumu izpildi tiek iekļauta informācija par līguma[[8]](#footnote-9) slēgšanas procesu.
12. Sadarbības iestādei ir tiesības, ievērojot šajā nolikumā noteiktās prasības, apstiprināt ar nosacījumu vai apstiprināt projekta iesniegumu, kura vērtēšana, ievērojot nolikuma 24.3.apakšpunkta nosacījumus, netika turpināta vai kurš atbilstoši nolikuma 25.punktā noteiktajai projektu iesniegumu rindošanas prioritārajai secībai ir nākamais, bet par kuru ir pieņemts lēmums par projekta iesnieguma noraidīšanu nepietiekama finansējuma dēļ. Sadarbības iestāde projekta iesniedzējam nosūta vēstuli ar lūgumu apliecināt gatavību īstenot projektu. Ja projekta iesniedzējs sadarbības iestādes norādītajā termiņā ir apliecinājis gatavību īstenot projektu, sadarbības iestāde atceļ iepriekš pieņemto lēmumu par attiecīgā projekta iesnieguma noraidīšanu un pieņem lēmumu par projekta iesnieguma apstiprināšanu ar nosacījumu vai apstiprināšanu. Ja finansējums projektu iesniegumu apstiprināšanai ir pietiekams, minētā kārtība var tikt piemērota attiecībā uz vairākiem projektu iesniedzējiem vienlaicīgi, kuru projektu iesniegumi tika noraidīti nepietiekama finansējuma dēļ.
13. Ja pēc tam, kad par visiem atlasē saņemtajiem projektu iesniegumiem to iesniegšanas secībā ir pieņemti šī nolikuma 28.punktā noteiktie lēmumi un 34.punktā noteiktie atzinumi (ja attiecināms), finansējums, ievērojot nolikuma 24.2. un 36.apakšpunktā noteikto, nav pietiekams, lai pieprasītā finansējuma apmērā finansētu projekta iesniegumu, kurš secīgi iesniegts kā nākamais, taču finansējums ir pietiekams, lai finansētu šo projektu vismaz 10% apmērā no projekta iesniegumā pieprasītā finansējuma, sadarbības iestāde šī projekta iesniedzējam nosūta vēstuli ar lūgumu apliecināt gatavību īstenot projektu par atlikušo finansējumu, taču nesamazinot projekta darbību tvērumu un sasniedzamo rādītāju vērtības.
	1. Ja projekta iesniedzējs sadarbības iestādes norādītajā termiņā ir apliecinājis gatavību īstenot projektu par samazinātu finansējumu un sadarbības iestāde ir konstatējusi, ka projekta iesnieguma atbilstība vērtēšanas kritērijiem joprojām ir nodrošināta, sadarbības iestāde pieņem lēmumu par tiesiski negatīvā administratīvā akta atcelšanu un par projekta iesnieguma apstiprināšanu vai apstiprināšanu ar nosacījumu.
	2. Ja projekta iesniedzējs neapliecina gatavību īstenot projektu, šī kārtība var tikt piemērota attiecībā uz vairākiem projektu iesniedzējiem, ievērojot projektu iesniegumu iesniegšanas secību.
14. Informāciju par apstiprinātajiem projektu iesniegumiem publicē tīmekļa vietnē https://www.cfla.gov.lv/lv/1-2-1-3 / [www.esfondi.lv](http://www.esfondi.lv).
15. Papildu informācija
16. Jautājumus par projekta iesnieguma sagatavošanu un iesniegšanu lūdzam:
	1. sūtīt uz tīmekļa vietnē https://www.cfla.gov.lv/lv/1-2-1-3 / [www.esfondi.lv](https://www.esfondi.lv/normativie-akti-un-dokumenti/2021-2027-planosanas-periods/vadlinijas-attiecinamo-izmaksu-noteiksanai-eiropas-savienibas-kohezijas-politikas-programmas-2021-2027-gada-planosanas-perioda) norādītās kontaktpersonas elektroniskā pasta adresi vai pasts@cfla.gov.lv vai
	2. vērsties sadarbības iestādes Klientu apkalpošanas centrā (Meistaru ielā 10, Rīgā, vai zvanot pa tālruni +371 22099777).
17. Projekta iesniedzējs jautājumus par konkrēto projektu iesniegumu atlasi iesniedz ne vēlāk kā divas darbdienas līdz projektu iesniegumu iesniegšanas termiņa beigu datumam.
18. Atbildes uz iesūtītajiem jautājumiem tiks nosūtītas elektroniski jautājuma uzdevējam.
19. Tehniskais atbalsts par projekta iesnieguma aizpildīšanu Projektu portāla e-vidē tiek sniegts sadarbības iestādes oficiālajā darba laikā, aizpildot pieteikumu , rakstot uz vis@cfla.gov.lv vai zvanot uz +371 20003306.
20. Aktuālā informācija par projektu iesniegumu atlasi un atbildes uz biežāk uzdotajiem jautājumiem ir pieejamas tīmekļa vietnē https://www.cfla.gov.lv/lv/1-2-1-3 / [www.esfondi.lv](https://www.esfondi.lv/normativie-akti-un-dokumenti/2021-2027-planosanas-periods/vadlinijas-attiecinamo-izmaksu-noteiksanai-eiropas-savienibas-kohezijas-politikas-programmas-2021-2027-gada-planosanas-perioda).
21. Līguma par projekta īstenošanu projekta teksts līguma slēgšanas procesā var tikt precizēts atbilstoši projekta specifikai.
22. Saskaņā ar Likuma 26. pantu sadarbības iestāde ir tiesīga pieņemt lēmumu, ar kuru nosaka aizliegumu fiziskajai vai juridiskajai personai vai personai, kura ir attiecīgās juridiskās personas valdes vai padomes loceklis vai prokūrists, vai persona, kura ir pilnvarota pārstāvēt projekta iesniedzēju ar filiāli saistītās darbībās, piedalīties projektu iesniegumu atlasē uz laiku, kas nepārsniedz trīs gadus no lēmuma spēkā stāšanās dienas, ja šī persona:
	1. apzināti sniegusi nepatiesu informāciju, kas ir būtiska projekta iesnieguma novērtēšanai;
	2. īstenojot projektu, apzināti sniegusi sadarbības iestādei nepatiesu informāciju vai citādi ļaunprātīgi rīkojusies saistībā ar projekta īstenošanu, kas bijis par pamatu neatbilstoši veikto izdevumu ieturēšanai vai atgūšanai, un sadarbības iestāde ir izmantojusi tiesības vienpusēji atkāpties no līguma par projekta īstenošanu;
	3. radījusi mākslīgus apstākļus vai apzināti sniegusi faktiskajiem apstākļiem būtiski neatbilstošu informāciju, lai gūtu priekšrocības salīdzinājumā ar citiem projektu iesniedzējiem vai lai sadarbības iestāde pieņemtu tai labvēlīgu lēmumu.

**Pielikumi:**

1. pielikums Projekta iesnieguma aizpildīšanas metodika uz 32 lapām.

2. pielikums Projektu iesniegumu vērtēšanas kritēriji un to piemērošanas metodika uz 20 lapām.

3. pielikums Apliecinājums par Tirdzniecības vietas konsultāciju uz 1 lapas.

4. pielikums Projekta iesniedzēja un tā mātes uzņēmuma apliecinājums uz 1 lapas.

5. pielikums Līguma par projekta īstenošanu[[9]](#footnote-10) projekts uz 23 lapām.

*A. Ellēna-Alēna, 20035706*

*anda.ellena-alena@cfla.gov.lv*

1. Iepirkums veicams saskaņā ar Ministru kabineta 2017. gada 28. februāra noteikumiem Nr. 104 “Noteikumi par iepirkuma procedūru un tās piemērošanas kārtību pasūtītāja finansētiem projektiem”. [↑](#footnote-ref-2)
2. Eiropas Parlamenta un Padomes 2024. gada 23. septembra regula (ES, Euratom) 2024/2509 par par finanšu noteikumiem, ko piemēro Savienības vispārējam budžetam (pārstrādāta redakcija) [↑](#footnote-ref-3)
3. Ministru kabineta 2023.gada 13.jūlija noteikumi Nr. 408 “Kārtība, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027. gada plānošanas periodā. [↑](#footnote-ref-4)
4. Neprecizējamie kritēriji, kuru negatīva vērtējuma gadījumā projekta iesniegumu noraida. Gadījumā, ja tiek konstatēta projekta iesnieguma neatbilstība kritērijam, projekta iesniegumu tālāk nevērtē un sadarbības iestādei ir jāpieņem lēmums par projekta iesnieguma noraidīšanu. [↑](#footnote-ref-5)
5. Precizējamie kritēriji, par kuriem var pieņemt lēmumu par projekta iesnieguma apstiprināšanu vai apstiprināšanu ar nosacījumu, ja projekta iesniedzējs nodrošina pilnīgu atbilstību kritērijam lēmumā noteiktajā termiņā un kārtībā, vai projekta iesnieguma noraidīšanu. Nosacījumi, ko var iekļaut lēmumā par projekta iesnieguma apstiprināšanu ar nosacījumu, var būt, piemēram, par projekta budžeta kopsavilkuma precizēšanu, novēršot tajā pieļautās aprēķinu kļūdas, īstenošanas laika grafika precizēšanu, pretrunīgas informācijas novēršanu projekta iesniegumā, papildu skaidrojumu iesniegšanu u.tml. [↑](#footnote-ref-6)
6. Projektu iesniegumi ir iesniegti vienlaicīgi, ko apliecina iesniegšanas laika reģistrs Projektu portālā [↑](#footnote-ref-7)
7. Ministru kabineta 2023.gada 13.jūlija noteikumi Nr. 408 “Kārtība, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027. gada plānošanas periodā [↑](#footnote-ref-8)
8. Līgums par projekta īstenošanu tiek parakstīts Projektu portālā un netiek noformēta atsevišķa elektroniska dokumenta formā. Nolikuma pielikumā pievienota Līguma par projekta īstenošanu standartformas priekšskatījuma izdruka un tā satur būtiskākos projekta īstenošanas nosacījumus. [↑](#footnote-ref-9)
9. Līgums/ Vienošanās par projekta īstenošanu tiek parakstīts/ -ta Projektu portālā un netiek noformēts/ -ta atsevišķa elektroniska dokumenta formā. Nolikuma pielikumā pievienota Līguma/ Vienošanās par projekta īstenošanu standartformas priekšskatījuma izdruka, un tā satur būtiskākos projekta īstenošanas nosacījumus. Izdrukā ar simbolu “@” apzīmēti mainīgie elementi. [↑](#footnote-ref-10)